|  |  |  |  |
| --- | --- | --- | --- |
| **ΤΜΗΜΑ** | **ΔΕΣ****ΠΜΣ ΕΠΝΕΠ** | **ΠΑΝΕΠΙΣΤΗΜΙΟ** | **ΠΑΝΕΠΙΣΤΉΜΙΟΜΑΚΕΔΟΝΊΑΣ** |
| **ΚΑΘΗΓΗΤΗΣ/****ΚΑΘΗΓΗΤΡΙΑ** | **Δέσποινα Αναγνωστοπούλου/ Νικόλαος Γαϊτενίδης** | **ΤΙΤΛΟΣΜΑΘΗΜΑΤΟΣ** |  Δικαιώματα του Παιδιού |
| **ΩΡΕΣΓΡΑΦΕΙΟΥ** | ΠΑΡΑΣΚΕΥΗ 16.00-18.00  | **ΕΞΑΜΗΝΟ** | *[1οΕξάμηνο ΜΑΘΗΜΑΕΠΙΛΟΓΗΣ]**e-classlink:* <https://zoom.us/j/92276968980> |
| **E-MAIL** | **danag@uom.edu.grnikgait@yahoo.com** | **ΕΤΟΣΣΠΟΥΔΩΝ** | **1οΕΤΟΣ** |

**ΠΕΡΙΓΡΑΦΗ ΜΑΘΗΜΑΤΟΣ**

Τα δικαιώματα του παιδιού αποτελούν αντικείμενο προστασίας από διάφορες πηγές τόσο στο οικουμενικό και περιφερειακό επίπεδο όσο και στο επίπεδο της ΕΕ και στο εθνικό επίπεδο. Από την Οικουμενική Διακήρυξη των Δικαιωμάτων του Ανθρώπου το 1948 αλλά και από τα Διεθνή Σύμφωνα του 1966 και τις άλλες συμβάσεις του ΟΗΕ, ξεχωρίζει η Διεθνής Σύμβαση για τα Δικαιώματα του Παιδιού (1989) που έχει κυρώσει και η Ελλάδα και θα αναλυθούν διεξοδικά τα δικαιώματα που απονέμει και η εφαρμογή της στην Ελλάδα. Παράλληλα πολύ σημαντική είναι η Ευρωπαϊκή Σύμβαση Δικαιωμάτων του Ανθρώπου (ΕΣΔΑ) που πολλές φορές έχουν επικαλεστεί παιδιά έναντι π.χ. της σωματικής τιμωρίας. Στο μάθημα θα δοθεί έμφαση στο δικαίωμα εκπαίδευσης των παιδιών, ιδίως των προσφύγων και στα δικαιώματα των ασυνόδευτων ανηλίκων προσφύγων. Πάντα θα γίνεται αναφορά στην ελληνική νομοθεσία και πρακτική ενώ δίνεται χρόνος για συζήτηση. Οι περαιτέρω ενότητες εξειδικεύονται στο διάγραμμα της ύλης.

**ΣΚΟΠΟΣ – ΕΠΙΜΕΡΟΥΣ ΣΤΟΧΟΙ**

Α) Η γνώση στην πράξη όλων των δικαιωμάτων του παιδιού, τόσο γενικών όσο και ειδικών, από όπου και αν προέρχονται

Β) Η Εξοικείωση με τα ανθρώπινα δικαιώματα και τους μηχανισμούς προστασίας τους

Γ) Η απόκτηση δεξιοτήτων ανάλυσης και αξιολόγησης του διεθνούς και ευρωπαϊκού δικαίου καθώς και νομολογίας και πολιτικών που αφορούν τα δικαιώματα του παιδιού

Δ) Η ανάπτυξη της ερευνητικής ικανότητας και ανεξάρτητης νομικοπολιτικής σκέψης

Ε) Η ανάπτυξη της δεξιότητας σύνδεσης του θεωρητικού πλαισίου με σύγχρονα ζητήματα και τη σημερινή πραγματικότητα.

**ΜΕΘΟΔΟΙ ΔΙΔΑΣΚΑΛΙΑΣ ΚΑΙ ΜΑΘΗΣΗΣ**

Το μάθημα θα ακολουθήσει την τεχνική της «εισήγησης» που αποτελεί την πιο παραδοσιακή τεχνική διδασκαλίας, ωστόσο θα εμπλουτίζεται με παραδείγματα και με οπτικοακουστικό υλικό προκειμένου να αυξηθεί το ενδιαφέρον των φοιτητών.

Παράλληλα θα εφαρμοστούν πιο σύγχρονες τεχνικές διδασκαλίας όπως:

Α) Μελέτη περιπτώσεων: θα παρουσιαστούν πραγματικά ή υποθετικά παραδείγματα με στόχο να αναλυθούν σε βάθος και να διερευνηθούν είτε οι λύσεις στα προβλήματα που αναδύονται είτε οι παράγοντες που διαμόρφωσαν τη συγκεκριμένη περίπτωση.

Β) Συζήτηση και διάλογος: ο διάλογος επιτρέπει την ανταλλαγή απόψεων γύρω από ένα θέμα ή πρόβλημα με στόχο την παραγωγή συμπερασμάτων ή αποφάσεων. Επίσης, θα δίνεται η δυνατότητα σους φοιτητές να περιγράψουν, να αξιολογήσουν, να αναλύσουν τις διδαχθείσες έννοιες, να παραθέσουν λογικά επιχειρήματα και να δραστηριοποιηθούν νοητικά συμμετέχοντας στη μαθησιακή διαδικασία.

Γ) Ερωτήσεις – Απαντήσεις: δημιουργείται κλίμα επικοινωνίας και αναπτύσσεται η κριτική ικανότητα των φοιτητών.

Δ) Πλοήγηση στο διαδίκτυο και εκπαίδευση στην ανεύρεση υλικού στις ιστοσελίδες των διεθνών οργανισμών (Επιτροπή ΟΗΕ για τα δικαιώματα του παιδιού, Συμβούλιο της Ευρώπης, Ευρωπαϊκό Δικαστήριο Δικαιωμάτων του Ανθρώπου, Δικαστήριο ΕΕ, Ευρωπαϊκή Ενωση) με σκοπό την ανάπτυξη ψηφιακών δεξιοτήτων στο θέμα αυτό και την προαγωγή της δια βίου μάθησης.

Ε) Ατομικές εργασίες που θα παρουσιαστούν στο μάθημα που βασίζονται είτε σε ανάλυση σχετικών θεμάτων είτε σε ανάλυση δικαστικών αποφάσεων κατ’επιλογήν των φοιτητών.

Η τελική βαθμολογία θα βασιστεί σε γραπτή εξέταση (κατά 50%), στην προφορική συμμετοχή (κατά 10%) και στην ατομική γραπτή εργασία (κατά 40%).

**ΒΑΣΙΚΟ ΣΥΓΓΡΑΜΜΑ – ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ**

Λόγω της ιδιαιτερότητας του μαθήματος το μεγαλύτερο μέρος της διδακτέας ύλης και μέρος του εκπαιδευτικού υλικού του μαθήματος θα αποτελέσουν και οι σημειώσεις διδασκαλίας που θα παρουσιαστούν κατά τη διάρκεια των διαλέξεων (powepoints).

Επίσης έχουν ήδη αναρτηθεί τμήματα σχετικών εγχειριδίων, όπως:

Α) Π. ΝάσκουΠερράκη και άλλοι, Η Σύμβαση για τα Δικαιώματα του Παιδιού (2002)

Β) Εγχειρίδιο Οργανισμού Θεμελιωδών Δικαιωμάτων της ΕΕ και Ευρωπαϊκό Δικαστήριο Δικαιωμάτων του Ανθρώπου, Τα δικαιώματα του Παιδιού.

Τέλος, αναρτάται η σχετική νομοθεσία και οι διεθνείς συμβάσεις προς ενημέρωση και εξοικείωση των φοιτητών.

**ΔΟΜΗ ΜΑΘΗΜΑΤΟΣ**

|  |  |  |  |
| --- | --- | --- | --- |
| Αριθ.  | Ημερομηνία  | Περιεχόμενο  | Διδάσκοντας  |
| 1 | 20/10/2023 | Παρουσίαση του μαθήματος και συζήτηση για το περιεχόμενό του – Ορισμός του παιδιού – Κατάλογος Δικαιωμάτων **Προσοχή δεν θα γίνει μάθημα στις 27 Οκτωβρίου** | Δέσποινα ΑναγνωστοπούλουΝικόλαος Γαϊτενίδης |
| 2 | 03/11/2023 | Η Διεθνής Σύμβαση των Δικαιωμάτων του Παιδιού – παρουσίαση των μηχανισμών ελέγχου - η ταυτότητα του παιδιού – ιθαγένεια – απαγόρευση των διακρίσεων | Νικόλαος Γαϊτενίδης |
| 3 | 10/11/2023 | Προστασία των δικαιωμάτων του Παιδιού στο Παγκόσμιο Σύστημα του ΟΗΕ - Οικουμενική διακήρυξη των δικαιωμάτων του Ανθρώπου και τα δικαιώματα που αφορούν το παιδί και την οικογένειά του- Τα Διεθνή Σύμφωνα του ΟΗΕ για τα Ατομικά και Πολιτικά Δικαιώματα και τα Οικονομικά, κοινωνικά και πολιτιστικά δικαιώματα – Το σύστημα προστασίας - Άλλες συμβάσεις του ΟΗΕ – ρατσισμός και παιδιά -**Προσοχή δεν θα γίνει μάθημα στις 17 Νοεμβρίου** | Δέσποινα Αναγνωστοπούλου |
| 4 | 24/11/2023 | Το περιφερειακό σύστημα της ΕΣΔΑ – Δράσεις του Συμβουλίου της Ευρώπης | Δέσποινα Αναγνωστοπούλου |
| 5 | 1/12/2023 | Η νομολογία του ΕΔΔΑ για τα δικαιώματα του παιδιού | Νικόλαος Γαϊτενίδης |
| 6 | 8/12/2023 | Θρησκευτική ελευθερία και ο ρόλος των γονέων – μάθημα θρησκευτικών – θρησκευτικά σύμβολα - γυμναστική με μαντήλα | Νικόλαος Γαϊτενίδης |
| 7 | 15/12/2023 | Η προστασία των παιδιών Ρομά και των παιδιών των δρόμων –Μονάδες Παιδικής Προστασίας και Φροντίδας – Οδηγία 2011/93/ΕΕ για την καταπολέμηση της σεξουαλικής εκμετάλλευσης παιδιών | Νικόλαος Γαϊτενίδης |
| 8 | 22/12/2023 | Το δικαίωμα έκφρασης του παιδιού, ιδίως σε περίπτωση διαζυγίου – Διεθνής Σύμβαση της Χάγης και διεθνής απαγωγή του παιδιού – Το «συμφέρον του παιδιού» ως κεντρικός άξονας προστασίας του– το δικαίωμα στην εκπαίδευση – σύγκριση με UNESCO για διαπολιτισμική εκπαίδευση  | Δέσποινα Αναγνωστοπούλου |
| 9 | 12/1/2024 | Η Διεθνής Σύμβαση των δικαιωμάτων του παιδιού- Ευθύνη γονέων και εκπαιδευτικών- – Εισαγγελέας ανηλίκων Ενδοοικογενειακή βία και ο ρόλος του εκπαιδευτικού | Δέσποινα Αναγνωστοπούλου |
| 10 | 19/1/2024 | Ανήλικος παραβάτης – βίαιη ριζοσπαστικοποίηση ανηλίκων – στρατολόγηση στη τρομοκρατία | Νικόλαος Γαϊτενίδης |
| 11 | 26/1/2024 | Η προστασία του παιδιού ως στόχος της Ευρωπαϊκής Ένωσης – Δράσεις της ΕΕ – πρόωρη εγκατάλειψη του σχολείου | Δέσποινα Αναγνωστοπούλου |
| 12 | 2/2/2024 | Παιδιά πρόσφυγες – Ασυνόδευτοι ανήλικοι και η νομοθεσία της ΕΕ για το άσυλο και τη μετανάστευση παιδιών | Δέσποινα Αναγνωστοπούλου |
| 13 | 9/2/2024 | Ελλάδα- Συνήγορος του Παιδιού, Εθνικό Σχέδιο Δράσης – Διαπολιτισμικά σχολεία - Η παρέμβαση του εκπαιδευτικού για να προστατεύσει το παιδί – παρουσιάσεις εργασιών | Δέσποινα Αναγνωστοπούλου |
| τελικό | ΕΞΕΤΑΣΕΙΣ23-25.2.2024 | Ερωτήσεις πολλαπλής επιλογής, εξετάσεις ή εργασία |  |
|  |  |  |  |